
	1.
	Noteikumu (grozījumu) projekts
22. Izteikt 95.punktu šādā redakcijā:
"95. Lifta šahtas durvis (arī tās, kurās ir stikla sastāvdaļas), ja tām ir piemērojamas normatīvajos aktos par būvju ugunsdrošību noteiktās prasības, ir pietiekami izturīgas pret atklātu liesmu un saglabā viengabalainību un izolācijas īpašības, kā arī ir izturīgas pret termisko starojumu."
	Iebildums
Ministru kabineta noteikumu grozījumos izmantotā terminoloģija ugunsdrošības jomā (piemēram, izolācijas īpašības, termiskais starojums) ir neprecīzi izmantota, kā arī spēkā esošajos tiesību aktos nav noteiktas ugunsreakcijas prasības durvīm. Nepieciešams precizēt 95.punkta redakciju, svītrojot prasību par "izturību pret atklātu liesmu", kā arī jāprecizē liftu šahtas durvju ugunsizturības prasības, atbilstoši tiesību aktos lietotajai terminoloģijai.
Piedāvātā redakcija
95. Lifta šahtas durvīm (arī tām, kurās ir stikla sastāvdaļas), ja tām ir piemērojamas tiesību aktos par būvju ugunsdrošību noteiktās prasības, ir termoizolētības īpašības vai tās ierobežo siltumu starojumu, kā arī saglabā viengabalainību.
 
	Iveta Uka (VUGD)

	2.
	Noteikumu (grozījumu) projekts
12. Papildināt noteikumus ar 601. punktu šādā redakcijā: 
"Lifta uzstādītājs, projektējot, ražojot un uzstādot liftus, un lifta drošības sastāvdaļu ražotājs, projektējot un izgatavojot lifta drošības sastāvdaļas, papildus šo noteikumu prasībām ievēro Ministru kabineta 2008. gada 25. marta noteikumos Nr. 195 "Mašīnu drošības noteikumi" 79., 80., 81., 82., 83. 84. punktā noteiktās būtiskās drošības un nekaitīguma prasības."
	Priekšlikums
Projekta 12.punktā minētie Ministru kabineta 2008. gada 25. marta noteikumu Nr. 195 "Mašīnu drošības noteikumi" (turpmāk - noteikumi Nr.195) 79., 80., 81., 82., 83. 84. punkti ir ietverti noteikumu Nr.195 9.nodaļā "Mašīnu būtiskās veselības aizsardzības un drošuma prasības".
Atbilstoši precizēt projekta 12.punktu.
Piedāvātā redakcija
12. Papildināt noteikumus ar 601. punktu šādā redakcijā: 
"Lifta uzstādītājs, projektējot, ražojot un uzstādot liftus, un lifta drošības sastāvdaļu ražotājs, projektējot un izgatavojot lifta drošības sastāvdaļas, papildus šo noteikumu prasībām ievēro Ministru kabineta 2008. gada 25. marta noteikumu Nr. 195 "Mašīnu drošības noteikumi" 79., 80., 81., 82., 83. 84. punktā noteiktās būtiskās veselības aizsardzības un drošuma prasības."
	Ilze Rudzīte (IEM)

	3.
	Noteikumu (grozījumu) projekts
23. Izteikt 105.punktu šādā redakcijā:
"105. Liftu vadības ierīču slēgums, ko var izmantot ugunsgrēka gadījumā, projektē un izgatavo tā, lai tiktu novērsta lifta apstāšanās noteiktos stāvos un būtu iespējams liftu prioritāri kontrolēt Valsts ugunsdzēsības un glābšanas dienestam."
	Priekšlikums
Aizstāt vārdu "slēgums" ar vārdu "slēgumus".
Piedāvātā redakcija
-
	Ilze Rudzīte (IEM)



